Illum il-Kummissjoni ħabbret it-28 rebbieħ tal-konkors tat-traduzzjoni għall-iskejjel sekondarji Juvenes Translatores tal-Kummissjoni Ewropea. It-tema ta' din is-sena kienet x'jistgħu jagħmlu ż-żgħażagħ biex jgħinu jsawru l-ġejjieni tal-Ewropa. It-tradutturi tal-Kummissjoni Ewropea għażlu lir-rebbieħa minn fost 3,116-il parteċipant minn skejjel madwar l-Ewropa. Il-Kummissarju għall-Baġit u l-Amministrazzjoni, Johannes Hahn, stqarr: “Nifraħ liż-żgħażagħ li laqgħu l-isfida u taw prova tal-ħiliet lingwistiċi eċċellenti tagħhom. It-tagħlim tal-lingwi huwa kruċjali fis-soċjetà tal-lum — il-lingwi jiftħu bibien għal aktar opportunitajiet ta' xogħol u jgħinu lin-nies jifhmu aħjar il-kulturi u l-perspettivi ta' xulxin. Il-multilingwiżmu huwa fil-qofol tal-identità Ewropea, u t-traduzzjoni hija turija tanġibbli tad-diversità tagħna.” L-aqwa traduttur żagħżugħ minn kull pajjiż tal-UE issa se jivvjaġġa lejn Brussell biex jiġbor il-premju tiegħu, u jiltaqa' mar-rebbieħa l-oħra kif ukoll mat-tradutturi professjonali tal-Kummissjoni Ewropea. L-edizzjoni tal-konkors ta' din is-sena kienet l-ewwel waħda li saret totalment online. Saret fil-21 ta' Novembru 2019, simultanjament f'740 skola li pparteċipaw, minn Oulu fil-Finlandja sal-gżira ta' São Jorge, Azores, il-Portugall. Il-parteċipanti setgħu jagħżlu li jittraduċu bejn kwalunkwe żewġ lingwi uffiċjali tal-UE. Mill-552 kombinazzjoni lingwistika possibbli, it-tradutturi żgħażagħ għażlu 150. Id-Direttorat Ġenerali għat-Traduzzjoni tal-Kummissjoni Ewropea ilu jorganizza l-konkors Juvenes Translatores (“tradutturi żgħażagħ” bil-Latin) kull sena mill-2007 'l hawn. Tul is-snin, il-konkors sar esperjenza li biddlet il-ħajja ta' ħafna mill-parteċipanti u rebbieħa. Uħud minn dawn iddeċidew li jistudjaw it-traduzzjoni fl-università, u wħud ingħaqdu mad-dipartiment tat-traduzzjoni tal-Kummissjoni Ewropea għal apprendistat jew anki bħala traduttur full-time. Il-kuntest L-għan tal-kompetizzjoni Juvenes Translatores huwa li jippromwovi t-tagħlim tal-lingwi fl-iskejjel, u li jagħti ħjiel liż-żgħażagħ ta' xi jfisser li tkun traduttur. Il-kompetizzjoni hija miftuħa għall-istudenti ta' 17-il sena fl-iskejjel sekondarji, u jsir fl-istess ħin fl-iskejjel kollha magħżulin fl-UE. Il-multilingwiżmu, u għaldaqstant it-traduzzjoni, ilhom parti integrali mill-UE minn meta nħolqu l-Komunitajiet fl-1957. Ġie stabbilit fl-ewwel Regolament adottat fl-1958 (Il-Kunsill tal-KEE: ir-Regolament Nru 1). Minn dakinhar 'l hawn, l-għadd ta' ilsna uffiċjali tal-UE żdied minn 4 sa 24, hekk kif aktar pajjiżi ssieħbu fl-UE. Dawn huma r-rebbieħa ta' din is-sena: Rebbieħa tal-Juvenes Translatores 2019-2020 PAJJIŻ REBBIEĦ PARTEĊIPANTI FIL-PAJJIŻ Isem, lingwi magħżula Isem l-iskola, belt Għadd ta' skejjel Għadd ta' studenti L-Awstrija Marlene Reiser, EN-DE Akademisches Gymnasium, Salzburg 18 77 Il-Belġju Mathieu Bestgen, EN-FR Institut Sainte-Marie, Arlon 21 86 Il-Bulgarija Ан-Никол Мартинчева, ES-BG Профилирана езикова гимназия "Екзарх Йосиф I'', Ловеч 17 80 Il-Kroazja Leonarda Sirovec, EN-HR XVI. gimnazija, Zagreb 11 44 Ċipru ΧαράΖένιου, HR-EL Λύκειο Ακροπόλεως, Λευκωσία 6 27 Iċ-Ċekja Eliška Chýlková, EN-CS Gymnázium Budějovická, Praha 21 89 Id-Danimarka Maya Sivaraman Avlund, EN-DA Kruses Gymnasium, Farum 13 54 L-Estonja Isabel Mõistus, DE-ET Miina Härma Gümnaasium, Tartu 6 28 Il-Finlandja Hannes Karjalainen, SV-FI Tampereen yhteiskoulun lukio, Tampere 13 46 Franza Luna Macé, ES-FR Lycée André Malraux, Gaillon 74 302 Il-Ġermanja Emilia Heinrichs, EN-DE Gymnasium Am Kothen, Wuppertal 90 330 Il-Greċja ΣοφίαΜελετιάδου, EN-EL Γενικό Λύκειο Αξού, Γιαννιτσά 21 87 L-Ungerija Oláh Réka, EN-HU Gödöllői Török Ignác Gimnázium, Gödöllő 21 83 L-Irlanda Rachel Ní Ghruagáin, EN-GA Coláiste Íosagáin, Baile Átha Cliath 11 49 L-Italja Viola Pipitone, ES-IT IIS Savoia Benincasa, Ancona 72 341 Il-Latvja Patriks Pazāns, EN-LV Valmieras Valsts ģimnāzija, Valmiera 8 27 Il-Litwanja Deimantė Povilaitytė, EN-LT Vilkaviškio r. Gražiškių gimnazija, Gražiškiai 11 45 Il-Lussemburgu Miriam Palai, FR-IT Ecole Européenne Luxembourg II, Bertrange 4 20 Malta Nik Cezek, MT-EN G.F. Abela Junior College, Msida 6 27 In-Netherlands Emma Cremers, EN-NL RSG Simon Vestdijk, Harlingen 24 83 Il-Polonja Paweł Piestrzeniewicz, FR-PL XVI Liceum Ogólnokształcące z Oddziałami Dwujęzycznymi im. Stefanii Sempołowskiej, Warszawa 51 211 Il-Portugall Gonçalo Fonseca, EN-PT Agrupamento de Escolas Póvoa de Santa Iria, Póvoa de Santa Iria 21 84 Ir-Rumanija Andrei Iulian Vișoiu, EN-RO Colegiul Național "Ion C. Brătianu", Pitești 32 153 Is-Slovakkja Svetlana Mésárošová, EN-SK Gymnázium, Golianova 68, Nitra 13 60 Is-Slovenja Domen Medvešček, EN-SL Škofijska gimnazija, Vipava 8 37 Spanja Thomas Anthony Rossall Kleczewski, ES-EN IES Son Pacs, Palma de Mallorca 54 251 L-Iżvezja Tess Linghoff, FR-SV Klara Teoretiska Gymnasium Göteborg Postgatan, Göteborg 20 82 Ir-Renju Unit Oliver Hutton, ES-EN Canford School, Wimborne 73 313 TOTAL 740 3,116 * L-għadd ta' skejjel parteċipanti f'kull pajjiż huwa ugwali għall-għadd ta' siġġijiet li l-pajjiż għandu fil-Parlament Ewropew, bl-iskejjel jintgħażlu b'mod aleatorju minn kompjuter. Għal aktar tagħrif: It-tħabbir tal-konkors Juvenes Translatores - Segwi d-Direttorat Ġenerali għat-Traduzzjoni fuq Twitter: @translatores